Brant Bjork

Brant Bjork, nado en Palm Springs (California), o 19 de marzo de 1973, é un batería, produtor, cantante, compositor e guitarrista estadounidense, considerado dunha das figuras máis notables na escena do stoner rock. É coñecido principalmente por ter sido o batería e fundador da influente banda californiana de stoner rock Kyuss.

 Traxectoria 

 Kyuss 
Mentres estaba no instituto, uniuse con Josh Homme, Chris Cockrell e John Garcia para a fundación dunha banda chamada Katzenjammer. A petición de Bjork o grupo pasou a chamarse Sons of Kyuss, o nome duns monstros do xogo de rol Dungeons & Dragons, para a edición dun EP, e posteriormente o nome foi acurtado a Kyuss. 

A banda mudiuse aos Ánxeles en 1990 e fichou por Chameleon Records, editando o seu álbum de estrea, Wretch, en setembro de 1991. Despois asinou un contrato con Elektra Records e converteuse no primeiro grupo de desert rock en acadar é xito internacional. Bjork axudou a publicar o álbum de 1992 Blues for the Red Sun, que axudou a crear o movemento do stoner rock, e despois de da edición de Welcome to Sky Valley, en 1993, deixou Kyuss.

 Despois de Kyuss 
Ese mesmo ano produciu o álbum de estrea de Fu Manchu, No One Rides for Free. En 1997 volveu coller as baquetas no álbum The Action is Go, tamén de Fu Manchu e uniuse ao grupo. Estivo con eles ata antes de comezar a xira do seu álbum California Crossing, no ano 2002.

Durante ese tempo tamén gravou varios discos en solitario: Jalamanta (1999), Brant Bjork & the Operators (2002), Keep Your Cool (2003) e Local Angel (2004).

No mes de outubro do 2003, Brant Bjork xirou por Europa co nome "Brant Bjork and the Bros." Estivo acompañado por Dylan Roche no baixo, Michael Peffer na batería e Mike Pygmie na guitarra. Pygmie deixou a banda despois da xira e foi substituído por Scott Cortez para unha nova serie de concertos polos Estados Unidos e Europa no ano 2004. En 2005, The Bros entraron no estudio e gravaron o quinto álbum de Bjork, Saved by Magic, que foi editado o 1 de agosto dese ano.

O 27 de febreiro do 2007 apareceu un novo álbum en solitario titulado Tres Dias, ao que lle seguiu no mes de maio Somera Sól. En setembro, o tema "The Native Tongue", do álbum Tres Dias, foi incluído nun recompilatorio de Poison Tree Records chamado Road To Nowhere. Durante o 2007, o seu selo Duna Records fracasou e cambiouse a Low Desert Punk Recordings. A primeira edición coa nova discográfica sería Punk Rock Guilt, en maio de 2008.

En novembro do 2010, anunciouse que Bjork formaría parte da reformada Kyuss (coñecida agora como Kyuss Lives!), composta por Bjork, Bruno Fevery (substituíndo a Josh Homme) na guitarra, Nick Oliveri no baixo e John Garcia nas voces. No mes de marzo do 2011 comezaron unha xira por Europa e tamén están a traballar nun novo álbum de estudio.

 Discografía 
 Brant Bjork 
 Álbum  Ano  Selo Jalamanta  1999  Man's Ruin Records Brant Bjork & the Operators  2002  Duna Records Keep Your Cool  2003  Duna Records Local Angel  2004  Duna Records Tres Dias  2007  Duna Records Punk Rock Guilt  2008  Low Desert Punk Gods & Goddesses  2010  Low Desert Punk Tao of the Devil  2016  Napalm Records Europe '16  2017  Napalm Records Mankind Woman  2018  Heavy Psych Sounds Jacoozzi  2019  Heavy Psych Sounds

 Brant Bjork and the Bros 
 Álbum  Ano  Selo Saved by Magic  2005  Duna Records Somera Sól  2007  Duna Records, Low Desert Punk

 Brant Bjork and the Low Desert Punk Band 
 Álbum  Ano  Selo Black Power Flower  2014  Napalm Records

 Notas 

Categoría:Baterías
Categoría:Guitarristas dos Estados Unidos de América
Categoría:Personalidades do rock
Categoría:Nados en 1973
Categoría:Nados en Palm Springs, California
Categoría:Cantantes dos Estados Unidos de América
Categoría:Compositores dos Estados Unidos de América